CELEX: 62003CJ0546
Language: et
Date: 2006-02-23
Title: Euroopa Kohtu otsus (teine koda), 23. veebruar 2006. # Euroopa Ühenduste Komisjon versus Hispaania Kuningriik. # Liikmesriigi kohustuste rikkumine - Ühenduste omavahendid - Ühenduse tolliseadustik - Impordi- või eksporditollimaksu sissenõudmise menetlus - Nende maksudega seotud omavahendite hilinenud ülekandmine ja viivise tasumata jätmine. # Kohtuasi C-546/03.

Euroopa Kohtu (teine koda) 23. veebruari 2006. aasta otsus – komisjon vs. Hispaania
      (kohtuasi C-546/03)
      Liikmesriigi kohustuste rikkumine – Ühenduste omavahendid – Ühenduse tolliseadustik – Impordi- või eksporditollimaksu sissenõudmise menetlus – Nende maksudega seotud omavahendite hilinenud ülekandmine ja viivise tasumata jätmine
      Euroopa ühenduste omavahendid – Kindlaksmääramine ja käsutusse andmine liikmesriikide poolt (nõukogu määrus nr 1552/89, artikkel 11, määrus nr 1854/89, artikkel 5,
         määrus nr 1150/2000, artikkel 11 ja määrus nr 2913/92, artikli 220 lõige 1) (vt punktid 28, 32, 35 ja resolutiivosa)
      
      Ese
      
         
               Liikmesriigi kohustuste rikkumine – Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse
                  tolliseadustik (EÜT L 302, lk 1; ELT eriväljaanne 02/04, lk 307), artikkel 220 ja nõukogu 14. juuni 1989. aasta määruse (EMÜ)
                  nr 1854/89 tollivõlast tulenevate impordi- või eksporditollimaksu summade kohta arvestuskande tegemise ja nende summade tasumise
                  tingimuste kohta (EÜT L 186, lk 1) artikkel 5 – Euroopa ühenduste omavahendite ühe osa hilinenud ülekandmine tollimaksu tollivormistusjärgse
                  sissenõudmise korral – Keeldumine maksta viivist, mis tuleneb komisjoni kontole hilinenult ülekande tegemisest.
               
            Resolutiivosa
      
         
                  1)
               
               
                  
               
               
                  Kuna Hispaania Kuningriik:
               
            
         
                  a)
               
               
                  
               
               
                  a)	ei järginud nõukogu 14. juuni 1989. aasta määruse (EMÜ) nr 1854/89 tollivõlast tulenevate impordi- või eksporditollimaksu
                     summade kohta arvestuskande tegemise ja nende summade tasumise tingimuste kohta artiklis 5 ning alates 1. jaanuarist 1994
                     nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 220 lõikes 1
                     ette nähtud tollivõlast tulenevate tollimaksu summade kohta järelarvestuskande tegemise tähtaegu ja põhjustas omavahendite
                     käsutusse andmisega hilinemise ning
                  
               
            
         
                  b)
               
               
                  
               
               
                  b)	jättis Euroopa Ühenduste Komisjonile maksmata nimetatud hilinemisega seotud viivise vastavalt nõukogu 29. mai 1989. aasta
                     määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom
                     ühenduste omavahendite süsteemi kohta, artiklile 11 ja alates 31. maist 2000 nõukogu 22. mai 2000. aasta määruse (EÜ, Euratom)
                     nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, artiklile 11,
                  
               
            on Hispaania Kuningriik rikkunud oma kohustusi, mis tal vastavalt kõigile neile sätetele lasuvad.
      
         
                  2)
               
               
                  
               
               
                  Mõista kohtukulud välja Hispaania Kuningriigilt.
               
            
         
                  3)
               
               
                  
               
               
                  Taani Kuningriik, Soome Vabariik ja Rootsi Kuningriik kannavad ise oma kohtukulud.